આજે ધનતેરસ. માતા લક્ષ્મીની પરમ કૃપા મેળવવાનો દિવસ. આજના દિવસે લોકો પોતાના ઘરે તેમજ ધંધાના સ્થળે ધનની પૂજા કરતા હોય છે. ત્યારે બનાસકાંઠા માં પણ ખેડૂતો પોતાના ખેતરમાં ધરતીમાતાનુ પુજન કરી શુભ મુહૂર્ત વાવણીનો આરંભ કર્યો છે. દેશભરમાં બટાકાની ખેતી માં ખ્યાતિપ્રાપ્ત બનેલ બનાસકાંઠા જિલ્લામાં ખેડૂતોએ બટાકાની વાવણી નો પ્રારંભ કર્યો હતો. છેલ્લા ત્રણ વર્ષથી બટાકા સહિતની ખેતીમાં મંદીનો માર અને મોંઘવારીના કારણે ખેડૂતો ની હાલત કફોડી બની ગઈ હતી ત્યારે આ વર્ષે સારું ઉત્પાદન થાય અને સારા ભાવો મળે તે આશાએ ખેડૂતોએ શુભ મુહૂર્ત માં બટાટા નું વાવેતર શરૂ કર્યું છે.